标题：公元前5年
公元前5年-历史纪事
罢大司空建平二年三月，公卿以为古今异制，汉自天子之号下至百官称号皆不同于古制。前将御史大无改为大司空，职事难以分明、于治乱无益。于是，朱博向哀帝上奏说：按过去的制度，推选郡国守相高策者为中二千石，由中二千石再选任御史大夫，御史大夫能任其职，则进而为丞相。位次有序用以尊圣德，重国相。现在中二千石未经御史大夫而为丞相（因大司空与丞相同位），故权轻，非所以重国政也。建议罢大司空，复置御史大夫。哀帝从之。不久拜朱博为御史大夫。罢州牧建平二年四月，丞相朱博奏言：“汉家故事，置部刺史，秩卑而赏厚，咸劝攻乐进。前罢刺史，更置州牧，秩真二千石，位次九卿；九卿缺，以高第补；其中材则敬自守而已，恐攻效陵夷，奸轨不禁。臣请罢州牧，置刺史如故。”哀帝从之，乃罢州牧，更置刺史。哀帝改元易号昭宣之世，就有人提出汉运将终，应该改朝换代。成帝时，方士甘忠可造了一部《天官历包元太平经》，“言汉家逢天地之大终，当更受命于天。”甘忠可以此传授夏贺良等，哀帝即位后，听信夏贺良的说教，以为“汉历中衰”，乃下诏改元，将平二年改为太初元将元年。不称汉帝，改称“陈圣刘太平皇帝”，企图以此更受天命之意。改号以后，社会危机依然如故，农民起义不断爆发。“更受命”以此作罢。匈奴遣归乌孙质子建平二年十月，乌孙卑爰疐进犯匈奴西界，匈奴单于派兵迎击，杀乌孙数百人，俘虏千余人。卑爰疐害怕匈奴，就遣其子趋逮入质匈奴。汉遣使者责备匈奴，指出匈奴、乌孙都为汉臣，匈奴单于不当擅自接受乌孙质子，令其归还。匈奴单于受诏遗归。
公元前5年-文化纪事
夏贺良传授《包元太平经》
夏贺良，重平（今河北吴桥南）人甘忠可弟子。成帝时甘忠可献《包元太平经》于朝，被斥为假鬼神罔上惑众，下狱病死。夏贺良等复私相传授，哀帝初司隶校尉解光、骑都尉李寻、长安令郭昌皆信奉《包元太平经》。夏贺良得李寻荐，于建平二年数被哀帝召见，贺良据师说历陈汉历中衰，应重新受命，宜急改元易号，大臣以为不可，贺良又奏言宜罢丞相御史职。哀帝因其言无验，命治罪，以执左道、乱朝政、倾覆国家、诬罔主上罪处死。李寻、解光亦获罪徙敦煌郡。
公元前5年-杂谭逸事
朱博自杀
朱博字子元，杜陵（今陕西西安南面）人。家贫，少时给事县为亭长。稍迁为功曹。成帝即位， 举为乐阳令，徙云阳、平陵县，以高弟入为长安令。京师治理，迁为冀州刺史。后徙为并州刺史、护漕都尉，又迁琅邪太守。博治郡，常令属县各用其豪杰以为大吏，文武各因其才而任之，赏罚分明，豪杰皆折服。后以高第入守左冯翊，满岁为真。不久，迁为大司农，岁，岁余，因坐法左迁犍为太守，又徙为山阳太守。复征为光禄大夫、迁廷尉，后坐免。哀帝即位后，复为光禄大夫，迁京兆尹。时哀帝祖母定陶太后欲求称尊号。太后从弟高武侯傅喜为大司马，与丞相孔光、大司空师丹共持正议。太后另一从弟孔乡侯傅晏欲阿谀顺指太后，就与朱博交结，共谋成太后称号。于是，师丹被免庶人，朱博代为大司空。朱博又数上封事，说孔光志在自守，不能忧国，大司马喜至尊至亲，阿党大臣，无益政治。建平二年四月，哀帝将喜罢遣就国，策免丞相孔光为庶人，以朱博为丞相。朱博受定陶太后诏，与御史大夫赵玄密议奏请免傅喜、何武为庶人。哀帝知道太后向来怨恨傅喜，怀疑朱博、赵玄是承太后意旨，就将赵玄诣书审问。赵玄交代了有关事实。八月，哀帝诏左将军彭宣与中朝官集议。彭宣等弹劾朱博执左道，亏损上恩，以结信贵戚，背君向臣，倾乱政治，附下罔上，为臣不忠不道；赵玄知朱博所言非法，枉义附从，大不敬；晏与博议免喜，失礼不敬。请诏谒者召朱博、赵玄、傅晏廷尉诏狱。哀帝又诏将军、中二千石、二千石、诸大夫、博士、议郎再议。最后，下诏将朱博廷尉诏狱。朱博自杀，国除。又减赵玄死罪三等，削傅晏侯国户四分之一。
通鉴记载
孝哀皇帝中建平二年（丙辰，公元前五年） 
春，正月，有星孛于牵牛。 
丁、傅宗族骄奢，皆嫉傅喜之恭俭。又，傅太后欲求称尊号，与成帝母齐尊；喜与孔光、师丹共执以为不可。上重违大臣正议，又内迫傅太后，依违者连岁。傅太后大怒，上不得已，先免师丹以感动喜。喜终不顺。朱博与孔乡侯傅晏连结，共谋成尊号事，数燕见，奏封事，毁短喜及孔光。丁丑，上遂策免喜，以侯就第。 
御史大夫官既罢，议者多以为古今异制，汉自天子之号下至佐史，皆不同于古，而独改三公，职事难分明，无益于治乱。于是朱博奏言：“故事：选郡国守相高第为中二千石，选中二千石为御史大夫，任职者为丞相；位次有序，所以尊圣德，重国相也。今中二千石未更御史大夫而为丞相，权轻，非所以重国政也。臣愚以为大司空官可罢，复置御史大夫，遵奉旧制。臣愿尽力以御史大夫为百僚率！”上从之。夏，四月，戊午，更拜博为御史大夫。又以丁太后兄阳安侯明为大司马、卫将军，置官属；大司马冠号如故事。 
傅太后又自诏丞相、御史大夫曰：“高武侯喜附下罔上，与故大司空丹同心背畔，放命圮族，不宜奉朝请，其遣就国。” 
丞相孔光，自先帝时议继嗣，有持异之隙，又重忤傅太后指。由是傅氏在位者与朱博为表里，共毁谮光。乙亥，策免光为庶人。以御史大夫朱博为丞相，封阳乡侯；少府赵玄为御史大夫。临延登受策，有大声如钟鸣，殿中郎吏陛者皆闻焉。上以问黄门侍郎蜀郡扬雄及李寻。寻对曰：“此《洪范》所谓鼓妖者也。师法，以为人君不聪，为众所惑，空名得进，则有声无形，不知所从生。其《传》曰：‘岁、月、日之中，则正卿受之。’今以四月日加辰、巳有异，是为中焉。正卿，谓执政大臣也。宜退丞相、御史，以应天变。然虽不退，不出期年，其人自蒙其咎。”扬雄亦以为：“鼓妖，听失之象也。朱博为人强毅，多权谋，宜将不宜相，恐有凶恶亟疾之怒。”上不听。 
朱博既为丞相，上遂用其议，下诏曰：“定陶共皇之号，不宜复称定陶。尊共皇太后曰帝太太后，称永信宫；共皇后曰帝太后，称中安宫；为共皇立寝庙于京师，比宣帝父悼皇考制度。”于是四太后各置少府、太仆，秩皆中二千石。傅太后既尊后。尤骄，与太皇太后语，至谓之“妪”。时丁、傅以一二年间暴兴尤盛，为公卿列侯者甚众。然帝不甚假以权势，不如王氏在成帝世也。 
丞相博、御史大夫玄奏言：“前高昌侯宏，首建尊号之议，而为关内侯师丹所劾奏，免为庶人。时天下衰粗，委政于丹，丹不深惟褒广尊号之义，而妄称说，抑贬尊号，亏损孝道，不忠莫大焉！陛下仁圣，昭然定尊号，宏以忠孝复封高昌侯；丹恶逆暴著，虽蒙赦令，不宜有爵邑，请免为庶人。”奏可。又奏：“新都侯王莽前为大司马，不广尊尊之义，抑贬尊号，亏损孝道，当伏显戮。幸蒙赦令，不宜有爵土，请免为庶人。”上曰：“以莽与太皇太后有属，勿免，遣就国。”及平阿侯仁臧匿赵昭仪亲属，皆遣就国。 
天下多冤王氏者。谏大夫杨宣上封事言：“孝成皇帝深惟宗庙之重，称述陛下至德以承天序，圣策深远，恩德至厚。惟念先帝之意，岂不欲以陛下自代，奉承东宫哉！太皇太后春秋七十，数更忧伤，敕令亲属引领以避丁、傅，行道之人为之陨涕，况于陛下！时登高远望，独不惭于延陵乎！”帝深感其言，复封成都侯商中子邑为成都侯。 
朱博又奏言：“汉家故事，置部刺史，秩卑而赏厚，咸劝功乐进。前罢刺史，更置州牧，秩真二千石，位次九卿；九卿缺，以高第补；其中材则苟自守而已。恐功效陵夷，奸轨不禁。臣请罢州牧，置刺史如故。”上从之。六月，庚申，帝太后丁氏崩，诏归葬定陶共皇之园，发陈留、济阴近郡国五万人穿复土。 
初，成帝时，齐人甘忠可诈造《天官历》、《包元太平经》十二卷，言汉家逢天地之大终，当更受命于天，以教渤海夏贺良等。中垒校尉刘向奏忠可假鬼神，罔上惑众；下狱，治服；未断，病死。贺良等复私以相教。上即位，司隶校尉解光、骑都尉李寻白贺良等，皆待诏黄门。数召见，陈说“汉历中衰，当更受命。成帝不应天命，故绝嗣。今陛下久疾，变异屡数，天所以谴告人也。宜急改元易号，乃得延年益寿，皇子生，灾异息矣。得道不得行，咎殃且无不有，洪水将出，灾火且起，涤荡民人。”上久寝疾，冀其有益，遂从贺良等议，诏大赦天下，以建平二年为太初元年，号曰“陈圣刘太平皇帝”，漏刻以百二十为度。 
秋，七月，以渭城西北原上永陵亭部为初陵，勿徙郡国民。 
上既改号月馀，寝疾自若。夏贺良等复欲妄变政事，大臣争以为不可许。贺良等奏言：“大臣皆不知天命，宜退丞相、御史，以解光、李寻辅政。”上以其言无验，八月，诏曰：“待诏贺良等建言改元易号，增益漏刻，可以永安国家。朕信道不笃，过听其言，冀为百姓获福，卒无嘉应。夫过而不改，是谓过矣！六月甲子诏书，非赦令，皆蠲除之。贺良等反道惑众，奸态当穷竟。”皆下狱，伏诛。寻及解光减死一等，徙敦煌郡。 
上以寝疾，尽复前世所尝兴诸神祠凡七百馀所，一岁三万七千祠云。 
傅太后怨傅喜不已，使孔乡侯晏风丞相朱博令奏免喜侯。博与御史大夫赵玄议之，玄言：“事已前决，得无不宜？”博曰：“已许孔乡侯矣。匹夫相要，尚相得死，何况至尊！博唯有死耳！”玄即许可。博恶独斥奏喜，以故大司空汜乡侯何武前亦坐过免就国，事与喜相似，即并奏：“喜、武前在位，皆无益于治，虽已退免，爵土之封，非所当也。皆请免为庶人。”上知傅太后素尝怨喜，疑博、玄承指，即召玄诣尚书问状，玄辞服。有诏：“左将军彭宣与中朝者杂问”，宣等奏劾“博、玄、晏皆不道，不敬，请召诣廷尉诏狱”。上减玄死罪三等；削晏户四分之一；假谒者节召丞相诣廷尉，博自杀，国除。 
九月，以光禄勋平当为御史大夫；冬，十月，甲寅，迁为丞相；以冬月故，且赐爵关内侯。以京兆尹平陵王喜为御史大夫。 
上欲令丁、傅处爪牙官，是岁，策免左将军淮阳彭宣，以关内侯归家，而以光禄勋丁望代为左将军。 
乌孙卑爰疐侵盗匈奴西界，单于遣兵击之，杀数百人，略千馀人，驱牛畜去。卑爰疐恐，遣子趋逯为质匈奴，单于受，以状闻。汉遣使者责让单于，告令还归卑爰疐质子。单于受诏遣归。